Mbjellja e grurit

Gruri është kulturë më e rëndësishme lavertarë. Përdoret për bluarje, në industrinë ushqimore dhe farmaceutike. Gruri mund të jenë dimëror dhe pranveror. Gruri dimëror përfshi sipërfaqe më të të tokës në botë. Ai ka rendimente më të larta dhe më stabil në krahasim me atë të pranverës.

Gruri është një kulturë e klimës kontinentale. Temperatura më të përshtatshme për mbirje sillet prej 14-20°C, dhe në këtë temperaturë gruri mbin për 5-7 ditë.

Për kultivimin e grurit më të përshtatshme janë tokat e thella, mesatarisht të lagështa, të pasura me humus në të cilat vlera e pH sillet prj 6,5-7). Tokat e preferuara për kultivim e grurit janë çernozemi, tokat e zeza livadhore si dhe tokat aluviale. Grurit nuk i konvenojnë tokat e rënda argjilore dhe të lagështa.

Gruri nuk toleron kultivimin si monokulturë për shkak të rrezikut të paraqitjes të sëmundjeve. Duhet të kultivohet si kulturë e fundit në qarkullim bimor. Parakulturat më të mira janë bishtajoret (fasulet, bizelet, soja), patatja etj.

Parakultura përcakton një numër më të madh ose më të vogël të operacioneve të përpunimit. Pas parakulturave të hershme, është e nevojshme të kryhet lërimi i cekët ose plugimi i thellë për të futur mbetjet bimore në tokë dhe për të ruajtur lagështinë, dhe më pas lërimi në thellësi të plotë me futjen e sasisë bazë të plehrave minerale.

Qëllimi e përpunimit themelor të tokës është që të krijohet shtresa e shkrifët në thellësi prej 20-30cm. Përgatitja plotësuese e tokës për mbjellje përfshin rrafshimin, vllaçitjen me ç ‘rast krijohet shtresa e imët sipërfaqësore dhe mundësohet mbirja uniforme e farës. Qëllimet e përpunimit të tokës janë krijimi i shtresës së shkrifet të tokës me ç ‘gjë sigurohen kushtet e volitshme për mbirje, zhvillim të sistemit rrënjor, aktivitetit më të mirë të mikroorganizmave, akumulim më i mirë i ujit në tokë, ajrosje më të mirë të tokës, shkatërrim i barërave të këqija, vezëve dhe larvave të dëmtuesve dhe shkaktarëve të sëmundjeve. Cilësia e përpunimit të tokës varet prej: thellësisë, mënyrës dhe kohës së përpunimit.

Për mbjellje është me rëndësi asortimenti, zgjedhja dhe përgatitja e farës, koha e mbjelljes, sasia e farës për mbjellje, mënyra dhe thellësia e mbjelljes. Sorta duhet të jetë me rendimente të larta, cilësi të lartë, e qëndrueshme ndaj shtrirjes, ngrirjes, thatësisë si dhe sëmundjeve. Fara duhet të jetë e llojit të pastër, uniforme nga madhësia dhe pesha, e shëndosh, me mbirje të lartë dhe energji të mirë. Farat duhet të dezinfektohen me mjete  kundër sëmundjeve të bimëve me fungicide të bazuara në merkur dhe bakër. Koha e mbjelljes përcaktohet sipas kushteve agroekologjike të çdo zone dhe vetive biologjike të varietetit. Koha e mbjelljes përcakton zhvillimin e bimës deri në dimër. Koha optimale për mbjellje është tetori.

Norma e mbjelljes është 200-220 kg/ha, e cila rritet nëse mbjellja vonohet dhe thellësia e mbjelljes është 3-6cm. Asortimenti: NS 40S, Simonida, Zvezdana, NS Ilina, NS Futura etj. Varieteti Simonida është shumë rezistente ndaj temperaturave dimërore, është mesatar i hershëm, rezistent ndaj hirit dhe shtrirjes. Varieteti NS 40S është i qëndrueshëm ndaj temperaturave dimërore. Është varietet mesatarisht i vonë, shumë rezistent ndaj hirit dhe shtrirjes. Varieteti Zvevdana është rezistent ndaj temperaturave dimërore, mesatarisht i hershëm, rezistent ndaj hirit dhe shumë rezistent ndaj shtrirjes. Varietetet NS Ilina dhe NS Futura janë varietete mesatarisht të vona, kanë rezistencë të shkëlqyer ndaj temperaturave dimërore, shtrirjes dhe rezistenca ndaj hirit është shumë e mirë.

Hartuar nga: Sandra Ljekočevič - Këshilltare e lartë III për mbrojtjen e bimëve